Maurice Prou

**Jean Maurice Prou**, nado en Sens, Yonne, o 28 de decembro de 1861 e finado en Néris-les-Bains, Allier, o 4 de outubro de 1930, foi un historiador do Dereito e das institucións, arquiveiro paleógrafo, diplomatista e numismático francés.

## Traxectoria 
Maurice Prou naceu o 28 de decembro de 1861 en Sens, unha vila do departamento de Yonne, a uns 100 quilómetros ao sueste de París, fillo de Edmée Marie Alix Tambour e do notario Maurice Laurent Louis Prou.

Logo dunha estadía dun ano na Escola Francesa de Roma (1884-1885), durante o que traballou nos arquivos do papa Honorio IV, ingresou no Gabinete de Moedas, Medallas e Antigüidades da Biblioteca Nacional de Francia, co apoio de Ernest Babelon. Nesa institución compuxo os seus principais volumes de carácter numismático e filolóxico, entre os que cómpre salientar o *Catalogue des monnaies mérovingiennes et carolingiennes de la Bibliothèque Nationale*, publicado en dous volumes ene 1892 e 1896, no que estuda e cataloga máis de 4.000 moedas da colección desa institución.

A erudición de Prou xa quedara de manifesto desde a publicación do seu *Manuel de paléographie* ("Manual de paleografía") en 1890, destinado a completar o *Manuel de diplomatique* ("Manual de diplomática") do seu predecesor no Gabinete, e que acadou unha influencia extraordinaria. De ser un manual elemental nas súas dúas primeiras edicións, esta obra converteuse a partir da terceira nun completo tratado de síntese das investigacións, en particular as levadas a cabo pola escola paleográfica alemá.

En 1899, Prou abandonou o Gabinete para exercer como profesor de Diplomática na *École des chartes*, despois do pasamento de Arthur Giry. Tamén en 1916 foi nomeado director da *École des Chartes*, en substitución do finado Paul Meyer, cargo que ocupou ata o seu falecemento en 1930.

Prou desempeñou un papel importante no renacemento da historia xurídica e institucional a finais do século XIX. Foi durante moito tempo membro do consello de dirección da Sociedade de Historia do Dereito e do consello de dirección da *Revue historique de droit*.

O seu interese pola arqueoloxía levouno a formar parte do Comité de Traballos Históricos de Francia. Tamén foi membro, entre outras, da Sociedade Nacional de Anticuarios de Francia e da Sociedade Francesa de Numismática.

## Vida persoal 
Maurice Prou contraeu matrimonio con Léontine Marie Marguerite Potier o 16 de abril de 1888 en París. Entre as testemuñas do matrimonio figuraba o seu amigo o numismático Anatole Chabouillet, daquela conservador xefe do Gabinete de Moedas e Medallas de París.
[miniatura|440x440px|Edición de Prou do texto [Lingua latina|latino de Hincmar de Reims *De Ordine Palatii* (1885).]]

## Recoñecementos 
* En 1898, Prou foi o primeiro autor que recibiu o premio Baron-de-Courcel, da Academia Francesa, pola publicación do seu libro *La Gaule mérovingienne* o ano anterior.
* En 1908 foi nomeado Cabaleiro da Lexión de Honra.

## Escolma de publicacións 
A maior parte do pensamento e do coñecemento histórico e numismático de Maurice Prou quedou plasmado nos seus moi numerosos artigos publicados en revistas científicas do seu tempo. Ademais, ao longo da súa traxectoria Prou publicou algúns traballos monográficos, entre eles os seguintes:

* (1885). *De Ordine Palatii* (editor). *Ecole des Hautes Etudes*. París.
* (1888). ''Catalogue des monnaies mérovingiennes d'Autun*. Dejussieu, Autun.
* (1888). **. Thorin, París.
* (1890). *Inventaire sommaire des monnaies mèrovingiennes de la collection d'Amècourt acquises par la Bibliothêque Nationale*. Rollin et Feuardent, París.
[[Ficheiro:Q paléographique.jpg|miniatura|262x262px|Páxina do *Manuel de paléographie latine et française* (1890).]]
* (1890). **. 1ª edición. Picard, París.
** (1892). .
** (1910).  (totalmente revisada).
** (1924). 4ª edición.
* (1890). *Fabri de Peiresc et la numismatique Mérovingienne*.  E, Privat, Tolosa.
* (1892). *Introduction au catalogue des monnaies mérovingiennes de la Bibliothèque nationale*. Rollin et Feuardent, París.
* (1892). *[https://gallica.bnf.fr/ark:/12148/bpt6k3990533.r=%22Prou%2C%20Maurice%22?rk=300430;4 ]*. Rollin et Feuardent, París.
* (1896). *[https://gallica.bnf.fr/ark:/12148/bpt6k399073s/f1.item.r=%22Catalogue%20des%20monnaies%20fran%C3%A7aises%20de%20la%20Biblioth%C3%A8que%20nationale%221896 ]*. Rollin et Feuardent, París.
* (1894). *Étude sur les chartes de fondation de l'Abbaye de Saint-Pierre-le-Vif*. Duchemin, Sens.
* (1897). *''. Société Française d'Éditions d'Art, París. Paris.
* (1900). ''Catalogue des plombs de l'antiquité, du moyen âge et des temps modernes conservés au Départment des Médailles et Antiques de la Bibliothèuqe Nationale'' (con M. Rostovtsew). Rollin et Feuardent, París.
* (1907). '** (con A. Vidier). Picard, París.
* (1908). **'. Imprimerie nationale, París.
* (1908).  (con Bougenot). Rollin et Feuardent, París.

## Notas 
## Véxase tamén 
### Bibliografía 
* "[Maurice Prou](https://www.jstor.org/stable/43009214?searchText=Maurice%20PROU%20(1861-1930)&searchUri=%2Faction%2FdoBasicSearch%3FQuery%3DMaurice%2BPROU%2B%25281861-1930%2529&ab_segments=0%2Fbasic_search_gsv2%2Fcontrol&refreqid=fastly-default%3Ae485d29b3ffc4039c97f5e0cc10f29b0)". en ''Bibliothèque de l'École des chartes*, 91 (1930), Páxinas 381-389.
* Brunel, C. (1931). "[Nécrologie: Maurice Prou (1861-1930)](https://www.persee.fr/doc/anami_0003-4398_1931_num_43_170_5090?q=%22Maurice+Prou+(1861-1930)%22+%22Annales+du+Midi%22)". En *Annales du Midi*. Tomo 43. Nº 170. Páxinas 236-237.
* Cagnat, R. (1932). "Notice sur la vie et les travaux de M. Maurice Prou". En *Comptes rendus des séances de l'Académie des Inscriptions et Belles-Lettres*. Nº. 4. Páxinas 404-417
* Chapot, V. (1931). "Maurice Prou". En *Bulletin de la Société nationale des Antiquaires de France*. Páxina 69-72.
* Chartraire (1930). "Éloge funèbre de M. Maurice Prou". En *Bulletin de la Société archéologique de Sens.* 36-37. Páxinas 56-62
* Deshoulières, M. (1930). "[Maurice Prou 1861-1930](https://www.persee.fr/doc/bulmo_0007-473x_1930_num_89_3_9895?q=%22Maurice+Prou+(1861-1930)%22+%22Annales+du+Midi%22)". En *Bulletin Monumental*. 89-3. Páxinas 569-571.
* Dieudonné, A. (1931). "Nécrologie: Maurice Prou". En *Revue numismatique.'' Tomo 34. Páxinas 112-114.
* Dussaud, R. (1930). "Éloge funèbre de Maurice Prou, membre de l'Académie". En ''Comptes rendus des séances de l'Académie des Inscriptions et Belles-Lettres*. Vol. 74. Nº4. Páxinas 293-296.
* G. T. (1930). "Maurice Prou". En *Revue Archéologique*. Tomo 32. Xullo-decembro. Páxinas 306-307.
* Grand, R. (1930). "Maurice Prou". En *Revue historique de droit français et étranger''. Páxinas 843-850.
* Hamelin, H. (2014). "Une expérience de l'École française de Rome: Maurice Prou". En Gras, M.; Poncet, O. (dir.). ''Construire l'institution, l'École française de Rome, 1873-1895.* École française de Rome, Roma.
* Pirenne, H. (1930). "Maurice Prou (1861-1930)". En *Revue belge de Philologie et d'Histoire''. Vol. 3. Páxinas 1.253-1.255.